
                     OBRAZLOŽENJE POLUGODIŠNJEG IZVJEŠTAJA O
                              IZVRŠENJU  FINANCIJSKOG PLANA
                    III. OSNOVNE ŠKOLE ČAKOVEC  ZA 2026. GODINU


III. OSNOVNA  ŠKOLA ČAKOVEC  proračunski je korisnik jedinice lokalne uprave i samouprave odnosno  Grada Čakovca.

U skladu s člankom 86., stavkom 3. Zakona o proračunu, Školski odbor usvaja Polugodišnje  izvješće o izvršenju financijskog plana za 2026. uključujući i obrazloženje.

1. OBRAZLOŽENJE OPĆEG DIJELA POLUGODIŠNJGE IZVJEŠTAJA
      O IZVRŠENJU  FINANCIJSKOG PLANA ZA RAZDOBLJE 01. 01. DO
                                            30. 06. 2026. GODINU

                                             
A) Obrazloženje ostvarenja prihoda i rashoda, primitaka i izdataka

Iz sažetka ukupnih prihoda i rashoda poslovanja je vidljivo da je škola ostvarila  7,45  % više prihoda poslovanja u odnosu na isto razdoblje prethodne godine i 50 %  planiranih prihoda za 2026. godinu.
 
Ukupni prihodi poslovanja iznose 875.236,96 eura, a sastoje se od:

1. Podskupina 636  izvor 501 - prihodi od pomoći iz državnog proračuna i iznosu 746.024,50 eura što je 8 % više u odnosu na ostvareno prethodne godine te 50% planiranih prihoda. Prihodi su veći u odnosu na prethodnu godinu  zbog rasta osnovice za obračun plaće i zapošljavanja dva operativna djelatnika za sigurnost i civilnu zaštitu.
Prihodi iz državnog proračuna  iznose 86 % ukupno ostvarenih prihoda, a ostvaruju za:
- plaće i materijalna prava radnika
- prehranu učenika 
-  prijevoz učenika s teškoćama, rad ŽSV,  
- prihode za naknade troškova službenog putovanja zaposlenicima koji su angažirani
  na  aktivnostima NCVVO i AZOO.
 
2. Podskupina 636 izvor 522 – prihodi iz nenadležnog proračuna u ovom slučaju od Međimurske županije ostvareni su za  projekt  Ruža  Međimurska i odlazak i pratnja učenika na međunarodno natjecanje iz Engleskog jezika.

3. Odjeljak 639 - prijenosi između  proračunskih korisnika – ostvareni su prihodi od  Grada Čakovca za sufinanciranje  odlaska  učenika na međunarodno natjecanje iz Engleskog jezika te dnevnice za  pratnju  učenika u Zagreb na konstituirajuću sjednice Dječjeg odbora.


4. Prihodi od imovine, skupina 64 sastoji se od prihoda  od uplaćenih kamata na depozite po viđenju odnosno na sredstva koja se nalaze na žiro računu škole. Budući da smo od 01. 01. 2026. u sustavu riznice  Grada Čakovca prihode od kamata više ne ostvarujemo te u tekućem razdoblju nema podatka.

5. Odjeljak 6526 – Ostali nespomenuti prihodi su namjenski prihodi koje uplaćuju roditelji učenika, a se odnose se na učeničke uplate za terenske nastave, ulaznice za predstave, časopise i sufinanciranje produženog boravka od strane roditelja, fotografiranje učenika i slično. U tekućem razdoblju je ostvareno 21 % više prihoda u odnosu na isto razdoblje prethodne godine zbog većeg broja posjeta  predstavama i terenskih nastava koje su  se plaćale preko Škole.

6. Odjeljak 661 - Vlastiti prihodi su ostvareni od iznajmljivanja dvorane i uplate radnika za prehranu.

7. Odjeljak 663 – iskazani iznos je znatno veći od planiranog i ostvarenog u istom razdoblju prethodne godine. Donacije smo ostvarili prijavom na HEP-ov natječaj temeljem kojeg smo dobili  četiri osobna računala s monitorom. Vrijednost donacije iskazana je u kapitalnim donacijama i rashodima za nabavu uredske opreme i namještaja.

8. Odjeljak 671 iskazani su prihodi iz nadležnog proračuna odnosno  Grada Čakovca. Prihodi  su 1 % veći u odnosu na ostvarene u istom razdoblju prethodne godine  i 42 % planiranih sredstava. Ove godine, zbog ulaska u sustav riznica  Grada Čakovca, drugačija je dinamika  ostvarivanja prihoda. Prihode ostvarujemo u trenutku plaćanja troška, a prethodne godine su nam uplaćivane mjesečne dvanaestine za materijalno poslovanje, a za boravak prema dostavljenim Zahtjevima.

9. Odjeljak 683  Ostali prihodi – iskazani prihodi prethodne godine odnose se na refundiranje  Centra za odgoj i obrazovanje  za potrošnju vode. Budući da je COO iselio, takve prihode više ne ostvarujemo.




Rashodi poslovanja  su ostvareni 49 % u odnosu na planirane i 93 % su odnosu na prethodnu godinu. Razlog manjih rashoda u odnosu na prethodnu godinu je taj što smo prethodne godine iskazivali sedam rashoda za plaće zbog ukidanja računa 19111 – rashodi budućih razdoblja.

1. Podskupina 31 – rashodi za zaposlene iznose 737.131,36 eura, 9 % su manji u odnosu na prethodnu godinu, a ostvareno je  51 % planiranih rashoda. Do manjih rashoda je došlo zbog iskazivanja sedam plaća u rashode prethodne godine.
U iznosu od 737.131,36 eura sadržane su redovne plaće, plaće za prekovremeni rad, posebne uvjete, ostale rashode za zaposlene (materijalna prava radnika u skladu s kolektivnim ugovorom) i doprinos za zdravstveno osiguranje koji se obračunava  16,5% na bruto plaće.
Udio rashoda za zaposlene u ukupnim rashodima poslovanja je 86 %.


2. Podskupina 32 – materijalni rashodi sastoje se od:
- naknade troškova zaposlenima za službena putovanja, naknada za  prijevoz na rad i s rada, naknada za stručno usavršavanje i ostale naknade troškova zaposlenima (naknada za korištenje privatnog automobila u službene svrhe).
Navedeni rashodi su 9 % veći u odnosu na prethodnu godinu zbog većih broja aktivnosti  za koje su se isplaćivali troškovi službenog putovanja. Jedna od tih aktivnosti je pratnja učenika na međunarodno natjecanje iz  Engleskog jezika.

- rashodi za materijal i energiju  u odnosu na 2025. su veći  3 % što je rezultat povećanja cijena i nekih potreba škole. Do znatnijeg povećanja je došlo na računu 3222 na kojem se vodi potrošnja namirnica za školsku kuhinju jer smo u 1. mjesecu provodili postupke jednostavne nabave te su ponuđene i ugovorene  više cijene namirnica. Istovremeno je došlo do smanjenja na računu  3223 Energija. Budući je dio zgrade koji je koristio  Centar za odgoj i obrazovanje Čakovec prazan manji iznosi su utrošeni za plin.

Rashodi za usluge su 3 % veći u odnosu na prethodnu godinu, a ne može se dati  generalno objašnjenje za to jer je za neku vrstu usluge trošak veći, a za neku je manji.
- račun 3231 je veći 42 % u odnosu na prethodnu godinu jer je bilo dosta troškova prijevoza učenika na terensku nastavu između ostalog tu su iskazani i troškovi prijevoza  u Italiju na međunarodno natjecanje iz Engleskog jezika.
- na računu 3223 ove godine nemamo podatak jer je prethodne godine  na tom računu iskazan trošak objave natječaja za ravnatelja u Narodnim novinama, a ove godine taj trošak nemamo.
- rashodi za komunalne usluge su manji i ostvareni su na razini 76%   rashoda ostvarenih  u istom razdoblje prethodne godine zbog potrošnje vode. Kao što je već spomenuto III. OŠ je plaćala vodu koju je trošio COO Čakovec, a budući da je COO iselio troškovi vode su manji u odnosu na prethodnu godinu.
.

· intelektualne usluge su  na razini 65 %  rashoda prethodne godine   zbog provođenja postupka javne nabave namirnica za školsku kuhinju za koji smo morali angažirati ovlaštenu osobu s certifikatom u 2025. godini.

· Ostali  nespomenuti rashodi poslovanja su veći 24  % od ostvarenih u istom razdoblju prethodne godine i to na računu 3299  koji  sadrži  trošak  terenske nastave,  ulaznica za predstave i sl. Iznos na računu 3299 ovisi o planiranim aktivnostima učenika.
· 
3. Skupina 34 - Financijski rashodi  odnose se na naknadu za platni promet , a budući smo u sustavu riznice takvih izdataka u tekućem razdoblju nemamo.
4. Skupina 37 – naknade građanima i kućanstvima – iskazani su izdaci na prijevoz učenika s teškoćama i nabava udžbenika radnog karaktera za novoupisane učenike.

5. Razred 4 – skupina 41- Rashod za nabavu neproizvedene dugotrajne imovine – iskazani su izdaci za nabavu licence za školsku knjižnicu.
Na skupini 42 – Rashodi za nabavu proizvedene dugotrajne imovine iskazan je iznos u vrijednosti doniranih računala.


Rashodi poslovanja iznose 864.669,72, a rashodi za nabavu nefinancijske imovine iznose 4.455,46 eura. Ukupni rashodi iznose 869.125,18 eura. Ukupni prihodi  iznose 875.236,96 eura. Škola je u ovom  izvještajnom razdoblju ostvarila višak prihoda od 6.111,78 eura. 
Kad uključimo  preneseni manjak  iz 2025. u ukupnom iznosu  od 106.911,66 eura manjak na dan 30. 06. 2026 iznosi  100.799,88 eura. Do iskazivanja manjka je došlo zbog  uključivanja plaće za  lipanj 2026. u  obračunsko razdoblje do 30. 06.2026., a prihode za plaću nismo ostvarili. To je takozvani metodološki manjak jer se rashodi obračunavaju u trenutku nastanka obveze , a prihodi u trenutku naplate odnosno raspoloživosti.
Obračunati rashodi za plaće za 06/2026. iznose 119.800,56 eura.

Na dan 01.01.2026. prenesen je manjak prihoda poslovanja iz 2025. godine u iznosu 104.518,96 eura te manjak prihoda od nefinancijske imovine u iznosu od 2.392,70 eura. Odlukom Školskog odbora o rasporedu rezultata Klasa:400-04/26-02/01, URBROJ:2109-94-26-3 pokriven je manjak prihoda od nefinancijske imovine t je povećan manjak od prihoda poslovanja.  Ukupni manjak prihoda poslovanja u iznosu od 106,911,66 raspoređen je prema izvorima financiranja i namjeni tako da po nekim izvorima postoji višak prihoda poslovanja, a po nekima manjak.  Već je spomenuto da se radi o metodološkom manjku za koji smo  ostvarili prihode u tekućem obračunskom razdoblju.

1. 11 – opću prihodi i primici – manjak -6.346,82 eura
2. 311 – vlastiti izvori – višak od 2.808,96 eura
3. 431 – namjenski prihodi - višak 5.255,61 eura
4. 501 – državni proračun -  manjak  -109.247,07 eura
5. 611 – donacija – višak 617,66 eura
[bookmark: _GoBack]       

B. Obrazloženje posebnog dijela polugodišnjeg izvješća o  izvršenju financijskog plana za 2026. godinu

Posebni dio izvješća o izvršenju financijskog plana  za 2026. godinu  sadrži   rashode razvrstane po izvorima, ekonomskoj klasifikaciji, aktivnostima, programima i funkciji.

Prihodi i izdaci su raspoređeni  kroz sljedeće programe i aktivnosti:



Program 1024- decentraliziran funkcije - osnovno školstvo

Aktivnost A102401 – materijalni i financijski rashodi

Cilj programa: Kvalitetno i suvremeno obrazovanje (PC 4), Mjera 4.2 Osiguranje odgovarajućih ljudskih i materijalnih kapaciteta za predškolske i školske ustanove

	Pokazatelj rezultata
	Jedinica
	Polazna vrijednost
	Ciljana vrijednost 2025
	Ostvarena vrijednost 2025

	Broj novoizgrađenih objekata odgojno-obrazovnih ustanova
	Broj
	1
	1
	1




 – izvršenje 53 % u iznosu od  46.866,40 eura izvor financiranja 11-opći prihodi primici - odnose se na redovno poslovanje škole te obuhvaćaju  rashode za naknade troškova zaposlenicima, za materijal i energiju, rashode za usluge, ostale nespomenute rashode poslovanja i ostale financijske rashode ( zatezne kamate).
Ovim se programom ostvaruju sredstva za materijalne i financijske rashode škole koji omogućuju redovan rad škole s ciljem da se omogući kvalitetno i suvremeno obrazovanje uz primjenu suvremenih nastavnih sredstava i pomagala te osiguranje  kvalitetnog odvijanja nastavnog procesa.
Ostvareni prihodi za  materijalne i financijske rashode iznose 41.654,35 eura iz čega je vidljivo da nisu dostatni za pokriće rashoda jer su u izvještajnom razdoblju visoki troškovi energenata.

Program 1035 – rashodi i izdaci osnovnih škole


Cilj programa: Kvalitetno i suvremeno obrazovanje (PC 4), Mjera 4.2 Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ostvarena  vrijednost 2026

	Broj učenika polaznika produženog boravka
	Broj
	59
	60
	60

	Broj sati iznajmljivanja školske dvorane - tjedno
	Sat
	       9
	10
	10,5

	Broj učenika uključenih u izvannastavnu aktivnost
	Broj
	340
	346
	346

	Broj učenika kojima je osiguran pomoćnik u nastavi
	Broj
	7
	7  
	             
                       7                  

	Izvannastavna aktivnost građanskog odgoja
	Sati
	35
	35
	
35




A103501- Aktivnost produženog boravka – Financira se iz izvora 11 odnosno iz proračuna Grada Čakovec, izvora 431 odnosno  roditelji učenika, a za jednu učenicu romske nacionalnosti   dio roditeljske obveze  financira se iz  izvora 501. Ukupni prihodi su ostvareni u iznosu od 63.557,75 eura, a rashodi  u iznosu od 64.572,66. Manjak prihoda nad rashodima je opet zbog uvrštavanja plaće za 06./2026 u rashode , a   prihod ćemo iskazati  u mjesecu srpnju.

A103502 – Školstvo financiran se iz različitih izvora:

1) 11 – Grad Čakovec  u iznosu 1.668,00 odnosi se na tehničku podršku za e škole

2) 431 – izvor za namjenska sredstva, a odnosi se na uplate roditelja za financiranje  predstava, terenske nastave, časopisa, osiguranje učenika, fotografiranje učenika i sl.

3) 522 – sredstva Međimurske županije za projekt  Ruža međimurska i odlazak učenika na međunarodno natjecanje iz Engleskog jezika

4) 501 – državni proračun-odnosi se na financiranje rada županijskih stručnih vijeća, prijevoz učenika s teškoćama,  nabavu sredstava za psihodijagnostiku i sl.

5) Izvor 31- vlastit prihodi – prihodi od iznajmljivanja sportske dvorane koriste za nabavu  dugotrajne imovine te ostale troškove poslovanja koje nismo mogli pokriti iz drugih izvora.

Prihod od djelatnika za prehranu koristi za troškove školske kuhinje.
 
6) 523 – Prihodi od  Grada temeljem javnih poziva društvenih djelatnosti – ostvareni su prihodi  po osnovi Ugovora za odlazak učenika na međunarodno natjecanje iz Engleskog jezika u Italiju.

7) izvor 61 – donacije – ostvaren je u iznosu od 5.143,56  Donacije su  prema iskazanim vrijednostima doniranih sredstava  iskazane u prihodima i rashodima.


A103512 – Rashodi za plaće i ostala materijalna prava – Financira se iz državnog 
proračuna u skladu s važećim propisima ( Uredba o plaćama, Kolektivni ugovor) Ukupan iznos rashoda iznosi 698.385,05 eura, a ukupan iznos prihoda iznosi 693.871,92, a manjak tekuće godine iznosi 4.513,13 eura. Kad se tome pridodaje preneseni manjak iz 2025. godine u iznosu od 107.017,61 eura iznos manjka na dan 30. 06. 2026. iznosi 111.530,74 eura.  Napominjemo da je to metodološki manjak jer je  rashod plaće za 6. mjesec ušao u obračunsko razdoblje, a prihodi će biti iskazani u mjesecu srpnju.

A103521 – Projekt Građanski odgoj – izvor 11 – 672,00 –   Grad financira izvannastavnu aktivnost Građanski odgoj i obrazovanja. Financira se rad učitelja koji provodi izvannastavnu aktivnost prema broju održanih sati.

A103522 – Prehrana učenika OŠ na teret državnog proračuna – ova aktivnost  omogućuje dostupnost toplog obroka za vrijeme nastave svim učenicima. Prihodi se ostvaruju na temelju podataka o prehrani i dolasku učenika u školu u e dnevniku, a rashodi na temelju stvarno nastalih troškova. Na dan 30. 06. 2026. ostvaren je višak prihoda u iznosu 5.201,42 eura. Višak se odnosi na tekuće razdoblje, a viškom se pokriva preneseni manjak iz 2025. godine u iznosu 4.176,29. MZOM mora još doznačiti sredstva za  mjesec lipanj 2026. te će se nakon obračuna višak sredstava vratiti u državni proračun.


C.  Obrazloženje stanja novčanih sredstava 

Na dan 01.01.2026. na  računu 16721 škole je bio iznos 13.112,33 eura  i 126,64 eura se nalazilo i blagajni škole, a na dan 30. 06.2026.  stanje računa 16721  je 22.363,78, a stanje blagajne je bilo 67,92 eura. Stanje na  računu 16721 se ne može  poistovjetiti s viškom ili manjkom rezultata poslovanja jer  višak prihoda je već umanjen za obveze na dan 30. 06. 2026. godine, a odljev s računa će se desiti  tek kad te obveze budu podmirene. Sredstva iskazana na računu 16721 odnose se na izvore 31, 431, 501 i 611. 

D. Račun  rashoda prema funkcijskoj klasifikaciji

Opći dio Polugodišnjeg izvještaja o izvršenju financijskog plana sadrži i Račun rashoda prema funkcijskoj klasifikaciji u kojem su iskazani rashodi prema propisanoj funkciji. Brojčane oznake i nazivi funkcijske klasifikaciji preuzeti su iz međunarodne klasifikacije  funkcija države (COFOG) – Klasifikacija rashoda u skladu s namjenom.
Škola ima dvije funkcije: 
1. Glavna je 0912 – osnovno obrazovanje te sadrži podatak o ukupnim rashodima poslovanja  i rashoda za nabavu nefinancijske imovine
2.   Dopunska funkcija je 096 – dodatne usluge u obrazovanju, a obuhvaća rashode poslovanja razreda 3 koji se odnose na prehranu učenika








2. POSEBNI IZVJEŠTAJI U GODIŠNJEM IZVJEŠTAJU O IZVRŠENJU 
                                 FINANCIJSKOG PLANA

1. Škola nije imala zaduživanja na domaćem i stranom tržištu

2. Izvještaj  o korištenju sredstava  fondova  EU – nema izvještaja

	
	
	
	
	
	
	

	
	
	
	
	
	
	



3. Škola nije davala zajmove te nema ni potraživanja za dane zajmove

4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

4.1. Stanje potraživanja
Ukupno potraživanje na dan 30.06.2026. godine  eura a sastoji se od:
1. Potraživanje za bolovanje na teret HZZO-a  2.387,00
2. Potraživanja za predujmove                            1,302,00
3. Potraživanja od roditelja                                 1.689,00
4. Potraživanje za tekuće pomoći
 proračunskim korisnicima iz državnog pror.  112.631,76
5. Računi za proizvode i pružene usluge                    502,80


Dospjela potraživanja su potraživanja od roditelja za produženi boravak iz tekuće školske godine u iznosu od 1.668,00  eura i 479,00 eura za pružene usluge.




4.2.  Stanje dospjelih obveza – škola nema dospjele obveze na dan 30. 06. 2025.

 
4.3. Stanje potencijalnih obveza po osnovi sudskih sporova - na dan 30.06.2026. Škola nema potencijalnih obveza po sudskim sporovima.


                                                                                        Ravnateljica škole:
                                                                                        Ksenija  Gačal, mag. prim.educ.








